Åge Steen

Åge Steen (født 11. februar 1960) er en norsk tidligere fotballspiller, senere fotballtrener fra Grue. Han er mest kjent som landslagstrener.

Steen spilte for Grue og Kjellmyra, og var venstreback for Kongsvinger IL Toppfotball (1983 og 1986–88, 93 kamper og to mål).omtale og bilde  fra fozzum.com  Han trente Kjellmyra (1989, 4. divisjon fotball for herrer) og Grue IL (1990–92, 2. divisjon fotball for herrer), før han ble hovedtrener for U20/21 kvinnelandslag (1994–98) og fikk verv i Norges Fotballforbund. Steen trente Kongsvinger IL (1995–97) og Fotballklubben Haugesund (1998–99) i Eliteserien i fotball, før han ble hovedtrener for Norges kvinnelandslag i fotball (2000–05, 57 kamper med 33 seire og 13 tap). Senere var han sportslig leder i Kongsvinger (2006–07). Han har også trent Nybergsund Idrettslag (2006) og har hatt et langvarig engasjement som sportssjef for fotball ved Norges Toppidrettsgymnas Kongsvinger. Fra ultimo 2011 er han daglig leder og sportsdirektør ved skolen.

 Referanser 

 Eksterne lenker 


Kategori:Norske fotballspillere
Kategori:Norske fotballtrenere
Kategori:Fotballspillere for Kongsvinger IL Toppfotball
Kategori:Fotballtrenere for Kongsvinger IL
Kategori:Fotballtrenere for FK Haugesund
Kategori:Trenere for Norges kvinnelandslag i fotball
Kategori:Trenere for norske fotballandslag
Kategori:Personer fra Grue kommune